«Սկզբից ոչ մի բանից գլխի չէի ընկնում, թե ինչով պետք է զբաղվեմ: Մեզ տեղավորեցին հյուրանոցում, ծանոթացա մի հայ աղջկա հետ, երեկոյան միասին գնացինք կլուբ, ինքը հասկացավ, որ լրիվ երեխա եմ, ոչինչ չեմ հասկանում, ասաց ինչն ինչոց ա, հետո ինձ մոտ թողեց իր մատանին ու էլ չհանդիպեցինք, հաջորդ օրվանից սկսեց իմ կյանքի տանջանքները»,- երիտասարդ կնոջ զրնգուն ձայնը նվաղում է, սլացիկ արտաքինով կինը կծկվում է, լարվածությունից ձեռքերի դուրս ցցված երակները մատնում են հուզմունքը: